# PREDSEDA NÁRODNEJ RADY SLOVENSKEJ REPUBLIKY

Číslo: PREDS-3/2014

805

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

zo 7. januára 2014

o prijatí návrhu na voľbu kandidáta na funkciu prezidenta Slovenskej republiky

 **A. k o n š t a t u j e m, že**

 v ustanovenej lehote 3. januára 2014 mi bol podľa čl. 101 ods. 3 Ústavy Slovenskej republiky doručený návrh, podaný skupinou poslancov Národnej rady Slovenskej republiky, na voľbu kandidáta doc. JUDr. Roberta FICA, CSc. na funkciu prezidenta Slovenskej republiky vo voľbe, ktorá sa bude konať 15. marca 2014.

 Na základe preskúmania uvedeného návrhu kandidáta na funkciu prezidenta Slovenskej republiky z hľadiska, či návrh obsahuje zákonom ustanovené údaje a či spĺňa zákonné náležitosti a požiadavky,

 **B. p r i j í m a m**

 podľa § 11 ods. 2 zákona č. 46/1999 Z. z. o spôsobe voľby prezidenta Slovenskej republiky, o ľudovom hlasovaní o jeho odvolaní a o doplnení niektorých ďalších zákonov

 návrh kandidáta **doc. JUDr. Roberta FICA, CSc.** na funkciu prezidenta Slovenskej republiky, podaný skupinou 83 poslancov Národnej rady Slovenskej republiky, keďže návrh **spĺňa** ustanovené podmienky uvedené v čl. 101 ods. 3 Ústavy Slovenskej republiky a v § 11 ods. 2 zákona č. 46/1999 Z. z..

Pavol P a š k a v. r.